stanford-oval/wikipedia huggingface dataset:
Hjon kunta
Kunnanvaltuusto

Ruotsissa valitaan joka neljäs vuosi edustajat valtiopäiville, alueiden valtuustoihin ja kunnanvaltuustoihin. Seuraavassa taulukossa on esitetty valtiopäivillä edustettuina olevien puolueiden saamat valtuustopaikat Hjon kunnanvaltuustossa vuodesta 1973 lähtien.
| Puolue | Puolue | 1973 | 1976 | 1979 | 1982 | 1985 | 1988 | 1991 | 1994 | 1998 | 2002 | 2006 | 2010 | 2014 | 2018 | 2022 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|   | Maltillinen kokoomus | 6 | 6 | 7 | 8 | 9 | 8 | 9 | 7 | 5 | 6 | 10 | 9 | 10 | 11 | {{{m2022}}} |
|   | Keskustapuolue | 9 | 9 | 8 | 7 | 5 | 5 | 4 | 4 | 4 | 3 | 3 | 3 | 3 | 3 | {{{c2022}}} |
|   | Liberaalit | 3 | 3 | 3 | 2 | 4 | 3 | 3 | 3 | 10 | 7 | 3 | 4 | 2 | 2 | {{{fp2022}}} |
|   | Kristillisdemokraatit | 2 | 2 | 2 | 2 | 2 | 2 | 3 | 3 | 4 | 4 | 3 | 2 | 2 | 2 | {{{kd2022}}} |
|   | Ympäristöpuolue vihreät | 0 | 0 | 0 | 0 | 1 | 2 | 1 | 2 | 2 | 1 | 2 | 3 | 2 | 0 | {{{mp2022}}} |
|   | Ruotsin sosiaalidemokraattinen työväenpuolue | 13 | 13 | 13 | 14 | 12 | 13 | 12 | 14 | 8 | 10 | 11 | 10 | 9 | 8 | {{{s2022}}} |
|   | Vasemmistopuolue | 0 | 0 | 0 | 0 | 0 | 0 | 0 | 0 | 0 | 2 | 1 | 1 | 2 | 2 | {{{v2022}}} |
|   | Ruotsidemokraatit | 0 | 0 | 0 | 0 | 0 | 0 | 0 | 0 | 0 | 0 | 0 | 1 | 3 | 5 | {{{sd2022}}} |
|   | Muut | 0 | 0 | 0 | 0 | 0 | 0 | 1 | 0 | 0 | 0 | 0 | 0 | 0 | 0 | {{{övr2022}}} |
|   | Yhteensä | 33 | 33 | 33 | 33 | 33 | 33 | 33 | 33 | 33 | 33 | 33 | 33 | 33 | 33 | Virhe lausekkeessa: tunnistamaton välimerkki ”{”. |
Piirit

Vuodesta 2016 alkaen kunta on jaettu seuraaviin piireihin:
Fridenen piiri
Grevbäckin piiri
Hjon piiri
Korsbergan piiri (Länsi-Götanmaa)
Mofallan piiri
Norra Fågelåsin piiri
Södra Fågelåsin piiri
Seurakunnat

Vuoden 2012 aluejaon mukaan kunnassa on seuraavat Ruotsin kirkon seurakunnat:
Hjo
Mofalla
Fågelås
Korsberga-Fridene
Seurakunnat > Historialliset seurakunnat

Seuraavassa luettelossa on mainittu kaikki nykyisen kunnan alueella sijainneet seurakunnat. Jos seurakunta on lakkautettu, niin sen perässä on asteriski (*). Mahdolliset suluissa lukevat nimet ovat seurakunnan vaihtoehtoisia tai vanhempia nimiä. Jos nimen perässä lukee kbfd, niin kyseessä "kirkonkirjapiiri" (ruots. kyrkobokföringsdistrikt), joka ei ole muodostanut omaa seurakuntaa, vaikka ne seurakuntiin rinnastetaankin.
Fridene
Grevbäck
Hjo (Hjo stadsförsamling)
Hjo landsförsamling*
Korsberga
Mofalla
Norra Fågelås (Fågelås)
Nykyrke*
Södra Fågelås (Fågelås kapell)
Seurakunnat > Kirkot

Fridenen kirkko
Grevbäckin kirkko
Hjon kirkko
Korsbergan kirkko
Mofallan kirkko
Norra Fågelåsin kirkko
Södra Fågelåsin kirkko
Aiheesta muualla

Wikimedia Commonsissa on kuvia tai muita tiedostoja aiheesta .
Hjon kunnan kotisivut (ruotsiksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: sv:Hjo kommun – Kuntajaon kehitys on käännöstä tästä ja maalaiskuntia koskevista artikkeleista.
Länsi-Götanmaan läänin kunnat
Kartta Hjon kunnan piireistä.
Käännös suomeksi
Impressions in Blood

| Impressions in Blood Vader |
| --- | --- | --- |

Studioalbumin tiedot
 Äänitetty : 22. huhtikuuta – 24. toukokuuta 2006
 Studio : Hertz Studio, Białystok
 Julkaistu: 4. syyskuuta 2006
 Tuottaja(t): Sławomir Wiesławski Wojciech Wiesławski
 Tyylilaji: death metal
 Kesto: 40.52
 Levy-yhtiö: Regain, Mystic Production, Candlelight
Listasijoitukset
  OLiS: 8.
Vaderin muut julkaisut
| The Art of War 2005 | Impressions in Blood 2006 | Lead Us!!! 2008 |
Impressions in Blood on Vaderin yhdeksäs studioalbumi, joka julkaistiin 4. syyskuuta 2006.
Kappaleet

Between Day and Night – 0.41
ShadowFear – 4.50
As Heavens Collide... – 2.41
Helleluyah!!! (God Is Dead) – 3.02
Field of Heads – 4.06
Predator – 5.13
Warlords – 2.44
Red Code – 2.30
Amongst the Ruins – 4.07
They Live!!! – 2.14
Raining Blood (Slayer cover, vain Japanin painoksessa
The Book – 5.07
Kokoonpano

Peter – kitarat, laulu
Mauser – kitarat
Novy – bassokitara
Daray – rummut
Arvostelut

About.com:
AllMusic:
Blabbermouth:
Imperiumi.net:
Soundi:
Aiheesta muualla

Impressions in Blood Discogsissa. (englanniksi)
Albumi Impressions in Blood Encyclopaedia Metallum -sivustolla (englanniksi)
Vader
| --- | --- |
Studioalbumit:   The Ultimate Incantation  De Profundis  Future of the Past  Black to the Blind  Litany  Revelations  The Beast  Impressions in Blood  Necropolis  Welcome to the Morbid Reich  Tibi et Igni  The Empire  Solitude in Madness 
Konserttitallenteet:   The Darkest Age: Live '93  Live in Japan 
EP:t:   Sothis  Kingdom  Reign Forever World  Blood  The Art of War  Lead Us!!!  Go to Hell 
Kokoelmat:   Reborn in Chaos  XXV 
Tribuuttialbumit:  Future of the Past
Demot:   Live in Decay  Necrolust  Morbid Reich 
Videot:   Vision and Voice  More Vision and the Voice  Night of the Apocalypse  ...And Blood Was Shed in Warsaw 
Splitit:  Nile / Vader
Singlet:   An Act of Darkness / I.F.Y.  Carnal / Black to the Blind  Xeper / North  Angel of Death  Beware the Beast  v.666  The Upcoming Chaos  We Are the Horde  Come and See My Sacrifice  Decapitated Saints 
Eri esittäjiä:   Slatanic Slaughter II – A Tribute to Slayer  Czarne zastępy – W hołdzie KAT  Originators of Northern Darkness - A Tribute to Mayhem  Tyrants From the Abyss - A Tribute to Morbid Angel  Seven Gates of Horror – A Tribute to Possessed  Ultimate Revenge  Metalmania 2003 
Katso myös:   UnSun  Spinal Cord  Dimmu Borgir  NYIA  Behemoth  Christ Agony  Slashing Death  Sweet Noise  Yattering
Iso Vehkajärvi (Hämeenlinna)

| Iso Vehkajärvi |
| --- | --- |
Valtiot:  Suomi
Koordinaatit:  61°11′45″N, 25°02′23″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Kukkian reitin valuma-alue (35.78)
Laskujoki:  Kolunoja 
Järvinumero:  35.787.1.005
Mittaustietoja
Pinnankorkeus:  127,5 m  
Rantaviiva:  3,451 km  
Pinta-ala:  32,283 ha  
Saaria:  ei saaria 
 fiIso Vehkajärvi 
Iso Vehkajärvi  on Kanta-Hämeessä Hämeenlinnassa  sijaitseva järvi.
Maantietoa

Järven pinta-ala on 32 hehtaaria ja se on 1,3 kilometriä pitkä ja 650 metriä leveä. Järvellä ei ole kartan mukaan saaria. Sen rantaviivan pituus on 3,5 kilometriä.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Kukkian reitin valuma-alueella (35.78), jonka Ekojärven valuma-alueeseen (35.787) se kuuluu. Järven vedenpinnan korkeus on 127,5 metriä mpy.
Edmund Gettier

Edmund Gettier
Edmund L. Gettier III (1927 Baltimore, Maryland – 23. maaliskuuta 2021) oli yhdysvaltalainen filosofi ja Massachusettsin yliopiston (Amherst) emeritusprofessori. Hänet tunnetaan parhaiten kolmisivuisesta artikkelistaan "Is Justified True Belief Knowledge?" (1963), jossa hän kyseenalaisti perinteisen tiedon määritelmän "tieto on perusteltu tosi uskomus". Määritelmä oli aikanaan yleisesti hyväksytty. Gettierin artikkeli kuitenkin kumosi määritelmän. Myöhemmin on tosin huomautettu, että määritelmä oli joutunut kyseenalaiseksi jo Ludwig Wittgensteinin loogis-filosofisessa tutkimuksessa, ja sama argumentti on löydetty myös Bertrand Russellilta.
Aiheesta muualla

In Memoriam: Edmund L. Gettier III (1927–2021) (Arkistoitu – Internet Archive). UMass Amherst (englanniksi)
The Gettier Problem. Web Archive. (englanniksi)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Edmund Gettier
Käännös suomeksi
Edgar Laprade

Edgar Laprade
Edgar Louis Laprade (10. lokakuuta 1919 Mine Centre, Ontario – 28. huhtikuuta 2014 Thunder Bay, Ontario) oli kanadalainen NHL-jääkiekkoilija. Keskushyökkääjä Laprade pelasi New York Rangersissa.
Saavutuksia

Calder Trophy 1946 parhaalle tulokkaalle
Lady Byng Trophy 1950 herrasmiesmäisestä käytöksestä yhdistettynä hyvään peliin
Hockey Hall of Fameen 1993
Edgar Julius Jung

| Edgar Julius Jung |
| --- | --- |
 Edgar Julius Jung
Henkilötiedot
Syntynyt: 6. maaliskuuta 1894 Ludwigshafen, Saksa
Kuollut: 1. heinäkuuta 1934 (40 vuotta) Oranienburg, Saksa
Edgar Julius Jung (6. maaliskuuta 1894 Ludwigshafen – 1. heinäkuuta 1934 ehkä Oranienburg) oli saksalainen asianajaja ja poliitikko. Hän johti oikeistolaiskonservatiivista vallankumouksellista liikettä, joka vastusti Weimarin tasavaltaa, jonka parlamentaarista järjestelmää Jung piti rappeutuneena ja ulkomaalaisvaikutteisena. Hän vastusti lisäksi kansallissosialistista puoluetta. Kirjoittaessaan poliittisia kolumneja hän saattoi käyttää nimimerkkiä ”Tyl”.
Luutnantiksi ensimmäisen maailmansodan rintamilla noussut Jung perusti asianajajatoimiston Müncheniin 1925. Sodan jälkeisinä vuosina Jung oli aktiivisesti mukana politiikassa ja poliittisessa keskustelussa. Carl Schmittin lailla Jung piti liberaalia ja demokraattista parlamentarismia elinkelvottomana. Weimarin tasavallassa vallinnut poliittinen levottomuus osoittaisi ennen pitkää sen heikkoudet ja vallankumoukselliset liikkeet, kuten kommunistit tai natsit ottaisivat vallan maassa. Vuonna 1928 hän julkaisi kirjansa Die Herrschaft der Minderwertigen - Ihr Zerfall und ihre Ablösung durch ein neues Reich (”Alempien hallinto – heidän tappionsa ja korvaamisensa uudella vallalla”).
Vuonna 1932 Jungista tuli kansleri Franz von Papenin puheiden kirjoittaja. Natsien vuoden 1933 tammikuun valtaannousun jälkeen Jung kirjoitti puheen, jonka Papen piti Marburgin yliopistossa 17. kesäkuuta 1934. Puhe toi ilmi konservatiivien kriittisyyden kansallissosialismin väkivaltaisuutta kohtaan. Adolf Hitler suuttui kuullessaan puheesta ja antoi SS:n johtajalle Heinrich Himmlerille tehtäväksi pidättää Jungin 25. kesäkuuta. SS vangitsi hänet vielä samana päivänä, ja hänet teloitettiin pitkien puukkojen yön väkivaltaisessa puhdistuksessa, jonka avulla natsihallinto pyrki pääsemään eroon poliittisista vastustajistaan. Jungin ruumis löytyi ojasta Oranienburgissa.
Itäisen Välimeren räjähdys

Itäisen Välimeren räjähdys on Kreikan ja Libyan välisellä itäisellä Välimeren alueella paikassa 34°P 21°I 6. kesäkuuta 2002 tapahtunut räjähdys, jonka voimaksi arvioidaan 26 kilotonnia. Räjähdys vastasi voimakkuudeltaan kaksinkertaista Hiroshiman pommin tehoa. Räjähdyksen aiheuttajaksi arvioidaan noin yhdeksän metrin läpimittaista pientä asteroidia. Asutulla alueella räjähdys olisi ollut tuhoisa.
Aiheesta muualla

Speech by Gen. Simon Worden: "Military Perspectives on the Near-Earth Object (NEO) Threat"
Eastern Mediterranean event (Arkistoitu – Internet Archive)
Near-Earth objects pose threat
Edgar Lungu

| Edgar Chagwa Lungu |
| --- | --- |
 Lungu tammikuussa 2015.
Sambian 6. presidentti
 25. tammikuuta 2015 – 24. elokuuta 2021  
Edeltäjä:  Guy Scott
Seuraaja:  Hakainde Hichilema
Henkilötiedot
Syntynyt: 11. marraskuuta 1956 (ikä 67) Ndola, Sambia
Puoliso:  Esther Lungu
Tiedot
Puolue:  Isänmaallinen rintama
Edgar Chagwa Lungu (s. 11. marraskuuta 1956 Ndola) on sambialainen poliitikko ja maan presidentti vuodesta 2015 vuoteen 2021. Lungu toimi puolustusministerinä ennen presidentin virkaa.
Lungu valittiin presidentiksi presidentinvaalissa 2015 hänen saatuaan 48,33 prosenttia äänistä. Hän oli Isänmaallisen rintaman ehdokas. UPND-puolueen vastaehdokas Hakainde Hichilema sai 46,67 prosenttia äänistä. Ennenaikaiset vaalit järjestettiin edellisen presidentti Michael Satan kuoleman vuoksi ja kausi oli vain 1,5 vuoden mittainen.
Elokuussa 2016 Lungu valittiin uudelleen presidentiksi 50,35 % ääniosuudella. Hänen vastaehdokkaanaan oli jälleen Hichilema, joka sai äänistä 47,67 % ja syytti vaaleja vilpillisyydestä. Oikeus kuitenkin hylkäsi opposition kanteen ja Lungu vannoi virkavalansa 13. syyskuuta 2016. Hänen kaudellaan Sambia on kärsinyt talousongelmista.
Lungu on koulutukseltaan juristi.
Duke Nukem (pelisarja)

| Duke Nukem |
| --- | --- |
Kehittäjä:  Apogee Software / 3D Realms ja muut
Julkaisija:  Apogee (1991–1993), FormGen (1996), 2K Games (2011)
Alusta:  MS-DOS, Microsoft Windows, Mac OS, macOS, Game Boy Color, Game Boy Advance, Sega Saturn, Nintendo 64, PlayStation Vita, PlayStation 4, Game.com, PlayStation, Sega Mega Drive, Xbox Live Arcade, iOS, PlayStation 3, Android, Linux, Xbox 360, Nintendo DS, Nintendo Switch
Ensijulkaisu:  Duke Nukem (1991)
Viimeisin julkaisu:  Duke Nukem 3D: 20th Anniversary World Tour (Switch, 2020)
Aiheesta muualla
MobyGames
Lisää peliartikkeleitaVideopelien teemasivulla
Duke Nukem on videopelisarja, joka on nimetty samannimisen päähahmonsa mukaan. Sarjan ensimmäiset pelit kehitti Apogee Software (nykyään 3D Realms) MS-DOS:ille. Myöhemmin mukaan tulivat muut kehittäjät ja alustat. Kaksi ensimmäistä peliä ovat kaksiulotteisia tasohyppelyitä ja muut ensimmäisen ja kolmannen persoonan ampumapelejä. Pelisarja tuotti yli miljardi dollaria vuoteen 2001 mennessä.
Vuonna 2010 pelisarjan oikeudet osti Gearbox Software, joka saattoi Duke Nukem Foreverin kehitystyön päätökseen ja julkaisi sen vuonna 2011.
Pelit > Pääsarja

| Peli | Julkaistu | Alustat |
| --- | --- | --- |
| Duke Nukem | 1991 | MS-DOS, Windows (2012), macOS (2013) |
| Duke Nukem II | 1993 | MS-DOS, Windows (2012), macOS (2013), iOS (2013) |
| Duke Nukem 3D | 1996 | MS-DOS, Game.com (1997), Mac OS (1997), Sega Saturn (1997), PlayStation (1997, nimellä Duke Nukem: Total Meltdown), Nintendo 64 (1997), Sega Mega Drive (1998, vain Brasiliassa), Xbox Live Arcade (2008), iOS (2009), Android (2011), Steam (2013; Windows, macOS ja Linux), PlayStation 3, PlayStation Vita (2015), Xbox One, PlayStation 4 (2016), Nintendo Switch (2020, nimellä Duke Nukem 3D: 20th Anniversary World Tour) |
| Duke Nukem Forever | 2011 | Windows, macOS, PlayStation 3, Xbox 360 |
Kolme ensimmäistä peliä kehitti Apogee Software / 3D Realms MS-DOS:ille. Niistä on saatavilla ilmaiseksi levitettävä mutta rajoitettu shareware-versio.
Duke Nukem on kaksiulotteinen vaaka- ja pystysuuntaan vierittyvä tasohyppelypeli 16-värisellä EGA-grafiikalla. Peli nimettiin tekijänoikeussyistä uudelleen Duke Nukumiksi versiossa 2.0. Alkuperäinen nimi kuitenkin palautettiin sarjan myöhempiin peleihin.
Jatko-osa Duke Nukem II on myös tasohyppelypeli. Se on yli neljä kertaa edeltäjäänsä suurempi ja sen grafiikka on VGA:ta, joskin värejä on näytöllä edelleen vain 16 yhtä aikaa. Pelissä on MIDI-musiikki ja digitoidut ääniefektit.
Kolmas osa, Duke Nukem 3D, on kolmiulotteinen ensimmäisen persoonan ampumapeli 256-värisellä grafiikalla. Viholliset ja esineet on kuitenkin toteutettu kaksiulotteisilla spriteilla. Pelille julkaistiin useita lisäosia.
Neljäs peli, Duke Nukem Forever, julkistettiin jo vuonna 1997 mutta sen julkaisi Gearbox Software vasta vuonna 2011.
Pelit > Spinoffit

| Peli | Julkaistu | Alustat |
| --- | --- | --- |
| Duke Nukem: Time to Kill | 1998 | PlayStation |
| Duke Nukem: Zero Hour | 1999 | Nintendo 64 |
| Duke Nukem: Land of the Babes | 2000 | PlayStation |
| Duke Nukem: Manhattan Project | 2002 | Windows, Xbox Live Arcade (2010), Steam (2013; Windows ja macOS), iOS (2014) |
Pelit > Käsikonsoli- ja mobiilipelit

| Peli | Julkaistu | Alustat |
| --- | --- | --- |
| Duke Nukem | 1999 | Game Boy Color |
| Duke Nukem Advance | 2002 | Game Boy Advance |
| Duke Nukem Mobile | 2004 | Tapwave Zodiac, mobiili |
| Duke Nukem Mobile II: Bikini Project | 2005 | mobiili |
| Duke Nukem Arena | 2007 | mobiili |
| Duke Nukem: Critical Mass | 2011 | Nintendo DS |
Pelit > Pelisarjan tulevaisuus

Gearboxin edustaja lausui vuonna 2017, ettei uusia Duke Nukem -pelejä ole suunnitteilla.
Aiheesta muualla

Duke Nukem series – MobyGames (englanniksi)
Duke Nukem -pelisarja
| --- | --- |
Tietokonepelit:   Duke Nukem  Duke Nukem II  Duke Nukem 3D  Duke Nukem Forever 
Konsolipelit:   Duke Nukem 64  Duke Nukem: Zero Hour  Duke Nukem: Time to Kill  Duke Nukem: Land of The Babes 
Muut pelit:   Duke Nukem: Manhattan Project 
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Duke Nukem – versio 1160701411 (18.6.2023)
Käännös suomeksi
Druogno

| Druogno |
| --- | --- |
 Druognon kaupunki.
 Druogno
 Koordinaatit: 46°08′09″N, 8°26′14″E 
Valtio:   Italia
Alue:  Piemonte
Maakunta:  Verbano-Cusio-Ossola
Hallinto:  
 – Kaupunginjohtaja:  Marco Zanoletti
Pinta-ala:  
 – Maa:  29,61 km²
Korkeus:  836 (min. 582 - maks. 2 289) m
Väkiluku (2015):  1 027
 – Väestötiheys:  34,68 as./km²
Aikavyöhyke:  UTC+1
 – Kesäaika:  UTC+2
Postinumero:  28853
Suuntanumero(t):  0324
Infobox OKVirheellinen NIMI-arvo: 
Druogno on kunta Pohjois-Italiassa Verbano-Cusio-Ossolan maakunnassa Piemonten alueella. 
Druognon naapurikunnat ovat Masera, Santa Maria Maggiore ja Trontano.
Edgar Kennedy

Edgar Kennedy elokuvassa Everything's on Ice (1939).
Edgar Livingston Kennedy (26. huhtikuuta 1890 Monterey, Kalifornia – 9. marraskuuta 1948 Woodland Hills, Kalifornia) oli yhdysvaltalainen elokuvanäyttelijä ja -ohjaaja, joka tunnettiin rooleistaan komedioissa.
Kennedy aloitti uransa nyrkkeilijänä ja vaudeville-esiintyjänä ennen siirtymistään elokuviin. Hän esiintyi uransa aikana noin 300 elokuvassa, joista noin 100 oli pitkiä elokuvia. Vuodesta 1914 Kennedy työskenteli Mack Sennettille ja muun muassa esitti epäpätevää poliisia useissa varhaisissa Keystone Kops -elokuvissa. Siirryttyään vuonna 1928 tuottaja Hal Roachin leipiin hän esiintyi sivuosissa useissa Oliver Hardyn ja Stan Laurelin sekä Charley Chasen elokuvissa ja ohjasi niistä muutamia (mm. lyhyet mykkäelokuvat Keitosta pähkinöihin ja Iloiset soittoniekat). Hän oli pääosassa lyhyessä komediassa A Pair of Tights (1928). Eräs Kennedyn tunnetuimmista rooleista on pienehkö sivurooli huono-onnisena limonaadinmyyjänä Marx-veljesten elokuvassa Neljä naurettavaa naapuria (1933).
Vuodesta 1931 kuolemaansa asti Kennedy oli tähtenä RKO:n tuottamassa The Average Man -nimisessä lyhyiden tilannekomedioiden sarjassa, joita tehtiin kuusi vuodessa. Uransa myöhemmässä vaiheessa hän esitti sivurooleja muun muassa elokuvissa San Franciscon maanjäristys (1936), Tähti on syttynyt (1937), Laulaen maihin (1945), Voi mikä keskiviikko (1947) ja Onko rouvani uskoton? (1948). Hän kuoli 58-vuotiaana kurkkusyöpään. Kennedyn viimeiseksi elokuvaksi jäi Doris Day -musikaali Jazzityttö, joka valmistui hänen kuolemansa jälkeen 1949.
Kennedyllä on oma tähti Hollywood Walk of Famella.
Kennedy tunnettiin lempinimellä ”slow burn”, sillä hän näytteli usein hahmoja, joille oli ominaista hidas suuttuminen ja pidätelty kiukku. Hänellä oli tapana näissä kohtauksissa hieroa tunnusomaisella tavallaan kämmentä kasvojaan vasten. Näissä kohtauksissa hän esitti usein omaan arvovaltaansa uskovaa poliisia. Tämän itseluottamus ei horjunut, vaikka vastapuoli piti häntä pilkkanaan.
Aiheesta muualla

Kuvia tai muita tiedostoja aiheesta Edgar Kennedy Wikimedia Commonsissa
Edgar Kennedy Internet Movie Databasessa. (englanniksi)
Edgar Leopold Layard

Edgar Leopold Layard
Edgar Leopold Layard (23. heinäkuuta 1824 Firenze – 1. tammikuuta 1900 Budleigh Salterton, Devon) oli brittiläinen luonnontieteilijä, joka erikoistui lintutieteeseen.
Elämäkerta

Layard oli Ceylon Civil Servicessä palvelleen Henry Peter John Layardin ja vaimonsa Mariannen kuudes poika. Hänen veljensä oli arkeologi ja poliitikko Sir Austen Henry Layard.
Layard vietti vuodesta 1844 alkaen kymmenen vuotta Ceylonilla tutkien paikallista eläimistöä yhdessä Robert Templetonin (1802–1892) kanssa. Vuonna 1854 hän muutti Etelä-Afrikan Kapkaupunkiin virkamieheksi työskennellen kuvernööri Sir George Edward Greyn (1812–1898) palveluksessa. 1855 hän perusti Etelä-Afrikan museon ja toimi sen kuraattorina. Sitten hän matkusti Brasiliaan ja keräsi lintuja Arthur Haylle.
Myöhemmin Edgar Layard toimi Britannian konsulina Nouméassa Uudessa-Kaledoniassa. Hän ja hänen poikansa Leopold olivat aktiivisia lintujen kerääjiä tällä Tyynenmeren alueella. Vuosien 1870 ja 1881 välillä he vierailivat Fidžillä, Vanuatussa, Samoalla, Tongassa, Salomonsaarilla, Uudessa-Britanniassa ja Norfolkinsaarella. Yhdessä eteläafrikkalaisen kokoelman kanssa heidän täältä keräämänsä näytteet ovat tieteellisesti arvokkaimmat. Layardit lähettivät keräämiään näytteitä William Sharp MacLeaylle Sydneyyn, mutta myös muille lintutieteilijöille. Heidän kokoelmansa ovat hajonneet laajalle. Paljon näytteitä meni British Museumille Lontooseen ja Henry Baker Tristramille, jotka ovat nykyisin National Museums & Galleries on Merseysidessä Liverpoolissa.
1887 Layard julkaisi teoksen The Birds of South Africa, jossa hän kuvaili 702 lintulajia. Richard Bowdler Sharpe toimitti kirjan myöhemmin uudelleen.
Layard kuvaili ja nimesi useita lintulajeja, muun muassa srilankankaijan (Psittacula calthorpae) ensimmäisen vaimonsa Barbara Anne Calthropin kunniaksi, kandavunmesikon (Xanthotis provocator) ja intianharmaasiepon (Muscicapa muttui), tamilikokkinsa Muttun kunniaksi. Hänen kunniakseen on nimetty vanuatunisojalka (Megapodius layardi), viheltäjäkyyhky (Ptilinopus layardi) ja kapintiaiskerttu (Parisoma layardi).
Megapodius layardi
Dura (Hebron)

| Dura |
| --- | --- |
 Näkymä kohti Duraa (kukkuloiden yllä)
 Dura
 Koordinaatit: 31°30′25″N, 35°01′40″E 
Valtio:  Palestiina
Kuvernoraatti:  Hebron
Väkiluku (2016)  (arvio):  37 331
Infobox OKVirheellinen NIMI-arvo: 
Dura on kaupunki Palestiinan Länsirannalla Hebronin länsipuolella. Nykyinen kaupunki sijaitsee muinaisen Adoraimin kaupungin paikalla. Duran asukasluku oli vuonna 2016 arviolta 37 331.
Maantiede

Dura sijaitsee Palestiinan Länsirannan eteläosassa Hebronin kuvernoraatissa noin kuusi kilometriä Hebronin kaupungista länteen. Hebronin lisäksi sen naapuripaikkakuntia ovat idässä Yatta, pohjoisessa Taffuh ja Idhna sekä etelässä As Samu ja Adh Dhahiriya. Kaupungin korkeus merenpinnasta on 839  metriä.
Keskimääräinen vuotuinen sadanta Durassa on 436 mm ja keskimääräinen lämpötila 16 °C.
Historia

Nykyinen Dura sijaitsee muinaisen Adoraimin kaupungin paikalla. Kaupunki mainitaan esimerkiksi Vanhan testamentin Toisessa aikakirjassa Rehebeamin linnoittamana paikkakuntana. Kaupunki esiintyy myös Riemuvuosien kirjassa. Edomin kuningaskunnan kaudella Adoraim oli yksi valtakunnan tärkeimmistä keskuksista ja hellenistisellä kaudella kaupunki tunnettiin nimellä Adora. Nykyinen nimi Dura on johdettu kanaanilaisesta nimestä Dour, joka viittaa korkeaan paikkaan. Sittemmin Duraa on asuttanut kaksi tärkeää sukua, Al Swaty ja Abu Sharar. Dura sai kunnanvaltuuston vuonna 1967.
Talous

Duran työssäkäyvästä väestöstä 60 % työllistyi Israelin työmarkkinoilla. Muita työllistäjiä olivat palvelut ja hallinto (25 %), kauppa (5 %), maatalous (9 %) ja teollisuus (1 %). Työttömiä oli vuonna 2007 14,4 %.
Väestö

Duran asukasluku oli Palestiinan tilastokeskuksen vuoden 2016 arvion mukaan 37 331. Vuonna 2007 vastaava luku oli 27 844.
Duran katukuvaa.
International Conference on Human-Robot Interaction

"International Conference on Human-Robot Interaction" (HRI) on ihmisen ja robotiikan vuorovaikutusta tutkiva ACM:n ja IEEE:n järjestämä jokavuotinen poikkitieteellinen konferenssi.  Konferenssi keskittyy robotiikan yhtymäkohtiin eri tieteenalojen kanssa. Näitä tieteenaloja ovat mm. psykologia, kognitiotiede, ihmisen ja tietokoneen vuorovaikutus (Human-Computer Interaction eli HCI), tekoälytieteet, sekä antropologia.